**SLOVENŠČINA - 7. razred**

Pozdravljeni učenci.

Upam, da ste vsi zdravi in da ste se pouka na daljavo lotili z resnostjo. Če imate kakršno koli vprašanje mi ga pošljite po elektronski pošti (maja.lugaric@guest.arnes.si).

Snov, ki jo bomo predelali na daljavo, bomo v šoli samo ponovili, ne bomo je še enkrat obravnavali, zato vas resnično prosim, da delo doma vzamete resno.

Določene naloge mi boste sproti pošiljali po elektronski pošti.

**To boste naredili na naslednji način:**

- v zvezek ali delovni zvezek boste rešili zahtevane naloge,

- na stran, kamor boste reševali naloge, boste zapisali svoje ime, priimek, razred ter datum;

- s telefonom boste fotografirali stran (zvezek ali delovni zvezek)

- ter mi fotografijo poslali po elektronski pošti.

V primeru, da zaradi kakršnega koli razloga tega ne morete narediti, to sporočite meni ali razredničarki.

Pričakujem, da boste navodila upoštevali.

Postavite si naslednje cilje in se jih držite, kajti samo tako vam bo uspelo doseči začrtan cilj.

**Uspešen bom, ko bom:**

- poznal vsebino pripovedke Martin Krpan;

- vedel, kdo je pripovedko napisal in poznal avtorjevo življenje in delo;

- znal iz besedila izluščiti kraj dogajanja, čas dogajanja, glavne in stranske osebe ter sporočilo zgodbe;

\* natančno označil glavna junaka (kakšen je bil njun značaj);

\* znal razložiti pregovore in misli, ki so navedeni v zgodbi;

- v besedilu prepoznal primero;

\* znal utemeljiti, zakaj je Martin Krpan umetna pripovedka;

\* znal poiskati podobnosti in razlike med Martinom Krpanom in Lambergarjem.

( smernice, ki so označene z **\*** so po želji – višji nivo znanja)

**Navodila za delo:**

- v zvezek si napiši naslov (Fran Levstik: MARTIN KRPAN ter datum 20. 3. 2020) in si prepiši kriterije uspešnosti, ki so navedeni zgoraj (Uspešen bom, ko …);

- iz pripovedke izpiši:

+ KRAJ DOGAJANJA

+ ČAS DOGAJANJA

+ GLAVNE OSEBE

+ STRANSKE OSEBE

+ SPOROČILO ZGODBE

- na spletu poišči podatke o Franu Levstiku in si jih zapiši v zvezek (kje in kdaj se je rodil, kje in kdaj je umrl, katera so njegova pomembna dela, njegov pomen …)

**\*** natančno označi glavna junaka – to pomeni, da za vsakega poiščeš čim več pridevnikov, ki označujejo njun značaj;

**\*** v delovnem zvezku reši nalogo 4/148

( naloge, ki so označene z **\*** so po želji – višji nivo znanja)

**Naloge, ki jih boš rešil v zvezek, fotografiraj in mi jih pošlji po elektronski pošti – najkasneje do 22. 3. 2020 – ne pozabi zapisati imena, priimka, razreda ter datuma.**